《黄石公祠》
宋代·刘先生

我昔读汉史，心师张子房。
从容辅汉室，功成复翱翔。
皆由受师辅，知进退存亡。
我本田舍儿，本志在退藏。
因缘遇真主，招聘助发扬。
五年寄京国，心志不皇皇。
料由宿志定，万事皆粃糠。
今日得归来，素志今得偿。
舣舟阿县下，骑马达祠堂。
伏行仙遗像，我志愈激昂。
誓归东村住，心祈契空苍。
庶可见张子，侍翁入帝乡。

作者简介：刘先生（《金石萃编》署“八行刘先生”），名不详，疑即碑额署名之刘采，厌次（今山东惠民）人。徽宗政和中应诏至东京，居五年。